***መበል 24 ዓመት ጽንብል ናጽነት ኣብ ከተማ በርሊን (ጀርመን) ብድምቀት ከቢሩ ውዒሉ***

*ልምዓት ብጽንዓት ኣብ ትሕቲ ዝብል ቴማ ኤርትራውያን ከተማ በርሊን (ጀርመን) ብዕለት 24.05.2015 ጽምብል ናጽነት መዓልቲ ኣካይዶም::*

*ኣብቲ ብርክት ዝበሉ መንእሰያት ዝተረኽቡሉ ብዓል ህጻናት ተረከብቲ ሕድሪ ንህዝቢ ምርኢት ኣቕሪቦም::*

*ኣብቲ ኣጋጣሚ ቃል ማሕበረኮም ዘስምዔት ወ/ሮ ነቢላ ሰዓድ ከምቲ ንናጽነትን ልዑላውነት ሃገርን ብሓባር ዘካየድናዮ ሓያል መኸተ ንህንጸት ሃገርውን ከም ወትሩ ኣጅገና ሰብሲብና ክንሰርሕ ይግባእ ኢላ::*

*ስዒቡ ጸሓፊ ማሕበረኮም በርሊን ኣቶ ሙሴ ፍስሃየ ንቀዳማይ ጸሓፊ ኤምባሲ ሃገር ኤርትራ ወኪሉ ኣብ ዘስምዖ ቃል መበል 24 መዓልቲ ናጽነትና ኣብቲ ምሕበረ ሰብ ዓለም ሓቅነትናን*

*ጽንዓትናን ኣንዳ ተስወጦ ድምጺ ኩኣህኩሕታ ናብ ኤርትራ ዘስምዓሉ ዘሎ በቲ ሓደ ወገን ድማ መደባት ልምዓትና ኣብ ዝለዓለ ተስፋ ሓኺሩሉ ኣብ ዘሎ እዋን ነብዕላ ብምህላውና ፍሉይ ይገብሮ ድሕሪ ምባል: ኤርትራ ዘይከምቀደም ገና ተስፋኣ ወገግ ኢሉ ንተጸባእታ ከተምበርክኸሉ ብምብቃዓ ንመላእ ህዝቢ ኤርትራ ኣብ ውሽጢን ወጻእን ዮሃና ኢሉ::*

*ኣብቲ ካብ ሰዓት 4:00 ድሕሪ ቀትሪ ክሳብ ስዓት 2:00 ወጋሕታ ዝቀጸለ ባህላዊ መደብ ዕውት ንምኹኣን ዘበርከቱ ካብ ኢድ ኣቦ መምበር ማ/ኮም ኣቶ ዮሴፍ ኣረፋይነ ዋንጫን ካልእ ሽልማትን ተዓዲሎም ::*

*ጽንብል መበል 24 ዓመት ናጽነት ኣብ ከተማ በርሊን ብምዕሩግ ኣገባብን ብዉዕዉዕን ልዑል ሃገራዊ መንፈስ ተዛዚሙ ::*

*ዘልኣለማዊ ዝኽሪ ንሰማኣታት*

*ዓወት ንሓፋሽ*

*ማሕበረኮም በርሊን በርሊን 24. 05.2015*